Akka i d-yenna yiwen umɣar. ‘’Asmi meẓẓiyeɣ, iceyyeɛ-iyi baba ɣer tḥanut akken ad d-awiɣ skur d lqahwa. Taḥanut-nni, tella ɣer rrif n tejmaɛt. Ihi, mi ɛeddaɣ sdat n tejmaɛt ur asen-nniɣ ara alxir fell-awen. Mi wwḍeɣ ɣer tḥanut, ilum-iyi akk bab-is. Yenna-yi-d : ’’amek ara dtɛeddiḍ sdat n tejmaɛt, ur asen-teqqareḍ ara alxir fell-awen ? Zik yal wa yeqqar hemma i umecṭuḥ. D ttrebga’’. Ikemmel yenna umɣar-nni.